CELEX: 32017R0964
Language: el
Date: 2017-06-08 00:00:00
Title: Κανονισμός (ΕΕ) 2017/964 του Συμβουλίου, της 8ης Ιουνίου 2017, για την τροποποίηση του κανονισμού (ΕE) αριθ. 267/2012 σχετικά με περιοριστικά μέτρα κατά του Ιράν

9.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 146/1
            
         ΚΑΝΟΝΙΣΜΌΣ (ΕΕ) 2017/964 ΤΟΥ ΣΥΜΒΟΥΛΊΟΥ
   της 8ης Ιουνίου 2017
   για την τροποποίηση του κανονισμού (ΕE) αριθ. 267/2012 σχετικά με περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (1),
   Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (EE) αριθ. 267/2012 του Συμβουλίου (2) θέτει σε εφαρμογή τα μέτρα που προβλέπονται στην απόφαση 2010/413/ΚΕΠΠΑ.
            
         
               (2)
            
            
               Το άρθρο 26γ της απόφασης 2010/413/ΚΕΠΠΑ προβλέπει ότι η προμήθεια από το Ιράν ορισμένων αγαθών σχετιζόμενων με τα πυρηνικά, από υπηκόους των κρατών μελών ή με τη βοήθεια σκαφών ή αεροσκαφών που φέρουν τη σημαία τους, πρέπει να υπόκειται σε έγκριση της Κοινής Επιτροπής.
            
         
               (3)
            
            
               Το άρθρο 26δ της απόφασης 2010/413/ΚΕΠΠΑ απαιτεί από τα κράτη μέλη που ασχολούνται με την προμήθεια, πώληση ή μεταβίβαση προς το Ιράν ή για χρήση εντός αυτού ή προς όφελος αυτού αγαθών που αναφέρονται στο εν λόγω άρθρο, να διασφαλίζουν ότι έχουν λάβει και ότι είναι σε θέση να ασκούν αποτελεσματικά δικαίωμα επαλήθευσης της τελικής χρήσης και του τόπου τελικής χρήσης των εν λόγω αγαθών.
            
         
               (4)
            
            
               Στις 8 Ιουνίου 2017 το Συμβούλιο εξέδωσε την απόφαση (ΚΕΠΠΑ) 2017/974 (3) για την τροποποίηση της απόφασης 2010/413/ΚΕΠΠΑ.
            
         
               (5)
            
            
               Η απόφαση (ΚΕΠΠΑ) 2017/974 αντικαθιστά, στο άρθρο 26γ της απόφασης 2010/413/ΚΕΠΠΑ, την υποχρέωση λήψης έγκρισης από την Κοινή Επιτροπή, με υποχρέωση κοινοποίησης σε αυτή κάθε προμήθειας των σχετικών αγαθών. Η απόφαση (ΚΕΠΠΑ) 2017/974 τροποποιεί επίσης το άρθρο 26δ της απόφασης 2010/413/ΚΕΠΠΑ, απαιτώντας από τα κράτη μέλη, πριν από την αδειοδότηση οποιασδήποτε συναλλαγής που αναφέρεται σε αυτό, να λαμβάνουν πληροφορίες σχετικά με την τελική χρήση και τον τόπο τελικής χρήσης κάθε προμηθευόμενου είδους.
            
         
               (6)
            
            
               Για την εφαρμογή των μέτρων απαιτείται κανονιστική δράση στο επίπεδο της Ένωσης, ιδίως προκειμένου να εξασφαλιστεί η ομοιόμορφη εφαρμογή τους από τους οικονομικούς φορείς σε όλα τα κράτη μέλη.
            
         
               (7)
            
            
               Ο κανονισμός (ΕΕ) αριθ. 267/2012 θα πρέπει κατά συνέπεια να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 267/2012 του Συμβουλίου τροποποιείται ως εξής:
   
               1)
            
            
               στο άρθρο 2α, η παράγραφος 5 αντικαθίσταται από το ακόλουθο κείμενο:
               «5.   Το οικείο κράτος μέλος κοινοποιεί στην Κοινή Επιτροπή τις άδειες που χορηγούνται δυνάμει του στοιχείου ε) της παραγράφου 1 και τις άδειες που αφορούν την αγορά, εισαγωγή ή μεταφορά από το Ιράν των περαιτέρω αγαθών και τεχνολογίας που αναφέρονται στην παράγραφο 4, είτε είναι προέλευσης Ιράν είτε όχι.»·
            
         
               2)
            
            
               το άρθρο 3α τροποποιείται ως εξής:
               
                           α)
                        
                        
                           Η παράγραφος 6 αντικαθίσταται από το ακόλουθο κείμενο:
                           «6.   Η αρμόδια αρχή που χορηγεί άδεια σύμφωνα με την παράγραφο 1 στοιχείο α) διασφαλίζει ότι, με εξαίρεση τις προσωρινές εξαγωγές, ο αιτών έχει υποβάλει τη δήλωση τελικής χρήσης του παραρτήματος ΙΙα ή δήλωση τελικής χρήσης σε ισοδύναμο έγγραφο που περιέχει πληροφορίες για την τελική χρήση και, ως βασική αρχή, τον τόπο τελικής χρήσης οποιουδήποτε προμηθευόμενου είδους.»·
                        
                     
                           β)
                        
                        
                           παρεμβάλλεται η ακόλουθη παράγραφος:
                           «6α.   Εάν αποφασίσει να χορηγήσει άδεια σύμφωνα με την παράγραφο 1α), ελλείψει πληροφοριών για τον τόπο τελικής χρήσης, η αρμόδια αρχή μπορεί να ζητήσει από τον αιτούντα να παράσχει τις πληροφορίες αυτές σε μεταγενέστερο στάδιο. Ο αιτών παρέχει τις πληροφορίες μέσα σε εύλογο χρονικό διάστημα.»·
                        
                     
         
               3)
            
            
               το άρθρο 3γ τροποποιείται ως εξής:
               
                           α)
                        
                        
                           η παράγραφος 2 αντικαθίσταται από το ακόλουθο κείμενο:
                           «2.   Η αρμόδια αρχή που χορηγεί άδεια σύμφωνα με την παράγραφο 1 διασφαλίζει ότι, με εξαίρεση τις προσωρινές εξαγωγές, ο αιτών έχει υποβάλει τη δήλωση τελικής χρήσης του παραρτήματος ΙΙα ή δήλωση τελικής χρήσης σε ισοδύναμο έγγραφο που περιέχει πληροφορίες για την τελική χρήση και, ως βασική αρχή, τον τόπο τελικής χρήσης οποιουδήποτε προμηθευόμενου είδους.»·
                        
                     
                           β)
                        
                        
                           παρεμβάλλεται η ακόλουθη παράγραφος:
                           «2α.   Εάν αποφασίσει να χορηγήσει άδεια σύμφωνα με την παράγραφο 1α), ελλείψει πληροφοριών για τον τόπο τελικής χρήσης, η αρμόδια αρχή μπορεί να ζητήσει από τον αιτούντα να παράσχει τις πληροφορίες αυτές σε μεταγενέστερο στάδιο. Ο αιτών παρέχει τις πληροφορίες μέσα σε εύλογο χρονικό διάστημα.»·
                        
                     
         
               4)
            
            
               το άρθρο 3δ τροποποιείται ως εξής:
               
                           α)
                        
                        
                           η παράγραφος 2 αντικαθίσταται από το ακόλουθο κείμενο:
                           «2.   Η αρμόδια αρχή η οποία χορηγεί άδεια σύμφωνα με την παράγραφο 1 εξασφαλίζει ότι:
                           
                                       α)
                                    
                                    
                                       όλες οι δραστηριότητες ασκούνται κατά τρόπο που να συμμορφώνεται αυστηρά με το ΚΟΣΔ· και
                                    
                                 
                                       β)
                                    
                                    
                                       με εξαίρεση τις προσωρινές εξαγωγές, ο αιτών έχει υποβάλει τη δήλωση τελικής χρήσης του παραρτήματος ΙΙα ή δήλωση τελικής χρήσης σε ισοδύναμο έγγραφο που περιέχει πληροφορίες για την τελική χρήση και, ως βασική αρχή, τον τόπο τελικής χρήσης οποιουδήποτε προμηθευόμενου είδους.»·
                                    
                                 
                     
                           β)
                        
                        
                           παρεμβάλλεται η ακόλουθη παράγραφος:
                           «2α.   Εάν αποφασίσει να χορηγήσει άδεια σύμφωνα με την παράγραφο 1α), ελλείψει πληροφοριών για τον τόπο τελικής χρήσης, η αρμόδια αρχή μπορεί να ζητήσει από τον αιτούντα να παράσχει τις πληροφορίες αυτές σε μεταγενέστερο στάδιο. Ο αιτών παρέχει τις πληροφορίες μέσα σε εύλογο χρονικό διάστημα.»·
                        
                     
         
               5)
            
            
               το κείμενο που παρατίθεται στο παράρτημα του παρόντος κανονισμού προστίθεται ως παράρτημα ΙΙα.
            
         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 8 Ιουνίου 2017.
      
         
            Για το Συμβούλιο
         
         
            Ο Πρόεδρος
         
         U. REINSALU
      
   
   
      (1)  ΕΕ L 195 της 27.7.2010, σ. 39.
   
   
      (2)  Κανονισμός (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (ΕΕ L 88 της 24.3.2012, σ. 1).
   
      (3)  Απόφαση (ΚΕΠΠΑ) 2017/974 του Συμβουλίου, της 8ης Ιουνίου 2017, περί τροποποιήσεως της απόφασης 2010/413/ΚΕΠΠΑ για περιοριστικά μέτρα κατά του Ιράν (ΕΕ L 146 της 9.6.2017, σ. 143).
   
      ΠΑΡΑΡΤΗΜΑ
      «
            ΠΑΡΑΡΤΗΜΑ IΙα
            Δήλωση τελικής χρήσης που αναφέρεται στα άρθρα 3α παράγραφος 6, 3γ παράγραφος 2 και 3δ παράγραφος 2 στοιχείο β)
            (Κεφαλίδα του επιστολόχαρτου του τελικού χρήστη/ παραλήπτη στη χώρα τελικού προορισμού)
            ΔΗΛΩΣΗ ΤΕΛΙΚΗΣ ΧΡΗΣΗΣ
            (εάν έχει εκδοθεί από την κρατική αρχή, εισάγετε ενιαίο αριθμό ταυτοποίησης «αριθ.…»)
            A.   ΜΕΡΗ
            
                     
                        1.
                     
                     
                        Εξαγωγέας (όνομα, διεύθυνση και στοιχεία επικοινωνίας)
                     
                  
                     
                        2.
                     
                     
                        Παραλήπτης (όνομα, διεύθυνση και στοιχεία επικοινωνίας)
                     
                  
                     
                        3.
                     
                     
                        Τελικός χρήστης (εάν είναι άλλος από τον παραλήπτη)
                     
                  
                     
                        4.
                     
                     
                        Χώρα τελικού προορισμού
                     
                  B.   ΕΙΔΗ
            
                     
                        1.
                     
                     
                        Είδη (λεπτομερής περιγραφή των ειδών)
                     
                  
                     
                        2.
                     
                     
                        Ποσότητα (μονάδες) / Βάρος
                     
                  
                     
                        3.
                     
                     
                        Τελική χρήση (ειδικός σκοπός για τον οποίο θα χρησιμοποιηθούν τα είδη. Εάν τα είδη πρόκειται να ενσωματωθούν ή να χρησιμοποιηθούν για την ανάπτυξη, την παραγωγή, τη χρήση ή την επισκευή άλλου είδους, περιγράψατε το εν λόγω είδος, τον σκοπό του και τον τελικό του χρήστη)
                     
                  
                     
                        4.
                     
                     
                        Προσδιορισμός του τόπου τελικής χρήσης των ειδών (εκτός εάν ο παραλήπτης ενεργεί ως έμπορος, πωλητής χονδρικής πώλησης ή μεταπωλητής και δεν γνωρίζει τον τόπο τελικής χρήσης των ειδών)
                     
                  Γ.   ΔΗΛΩΣΗ ΑΛΛΟΔΑΠΟΥ ΠΑΡΑΛΗΠΤΗ
            Γ.1   Ο παραλήπτης ενεργεί ως τελικός χρήστης
            Τα άρθρα 3α παράγραφος 6, 3γ παράγραφος 2 και 3δ παράγραφος 2 στοιχείο β) του κανονισμού (ΕΕ) αριθ. 267/2012 του Συμβουλίου προβλέπουν ότι ο αιτών άδεια πρέπει να υποβάλει την παρούσα δήλωση τελικής χρήσης ή ισοδύναμο έγγραφο με πληροφορίες για την τελική χρήση και τον τόπο τελικής χρήσης κάθε προμηθευόμενου είδους.
            Δηλώνουμε (-ω) ότι τα είδη που περιγράφονται στο τμήμα Β και τα οποία προμήθευσε ο εξαγωγέας που αναφέρεται στο τμήμα Α 1:
            
                        1.
                     
                     
                        θα χρησιμοποιηθούν αποκλειστικά για τους σκοπούς που περιγράφονται στο τμήμα Β 3. και ότι τα είδη ή τυχόν αντίγραφό τους προορίζονται για τελική χρήση στη χώρα που αναφέρεται στο τμήμα Α 4, στον τόπο που αναφέρεται στο τμήμα Β 4.
                     
                  
                        2.
                     
                     
                        ότι τα είδη ή ενδεχομένως τυχόν αντίγραφό τους:
                        
                                    —
                                 
                                 
                                    δεν θα χρησιμοποιηθούν σε δραστηριότητα πυρηνικών εκρήξεων ή σε εκτός διασφαλίσεων δραστηριότητα του κύκλου πυρηνικού καυσίμου·
                                 
                              
                                    —
                                 
                                 
                                    δεν θα χρησιμοποιηθούν για οποιονδήποτε σκοπό συνδεόμενο με χημικά ή βιολογικά ή πυρηνικά όπλα ή πυραύλους ικανούς να μεταφέρουν τέτοιου είδους όπλα·
                                 
                              
                                    —
                                 
                                 
                                    θα χρησιμοποιηθούν αποκλειστικά για μη στρατιωτικές τελικές χρήσεις·
                                 
                              
                                    —
                                 
                                 
                                    δεν θα μεταφερθούν εκ νέου εντός του Ιράν χωρίς προηγούμενη ενημέρωση του κράτους εξαγωγής.
                                 
                              
                  Γ.2   Ο παραλήπτης ενεργεί ως έμπορος, πωλητής χονδρικής πώλησης ή μεταπωλητής (να συμπληρωθεί μόνον εφόσον δεν εφαρμόζεται το τμήμα Γ.1)
            Τα άρθρα 3α παράγραφος 6), 3γ παράγραφος 2 και 3δ παράγραφος 2 στοιχείο β) του κανονισμού (ΕΕ) αριθ. 267/2012 του Συμβουλίου προβλέπουν ότι ο αιτών άδεια πρέπει να υποβάλει την παρούσα δήλωση τελικής χρήσης ή ισοδύναμο έγγραφο που να περιέχει πληροφορίες για την τελική χρήση και τον τόπο τελικής χρήσης κάθε προμηθευόμενου είδους.
            Δηλώνουμε (-ω) ότι τα είδη που περιγράφονται στο τμήμα Β και τα οποία προμήθευσε ο εξαγωγέας που αναφέρεται στο τμήμα Α 1:
            
                        1.
                     
                     
                        θα χρησιμοποιηθούν αποκλειστικά για τους σκοπούς που περιγράφονται στο τμήμα Β 3. και ότι τα είδη ή τυχόν αντίγραφό τους προορίζονται για τελική χρήση στη χώρα που αναφέρεται στο τμήμα Α 4·
                     
                  
                        2.
                     
                     
                        ότι τα είδη ή ενδεχομένως τυχόν αντίγραφό τους:
                        
                                    —
                                 
                                 
                                    δεν θα χρησιμοποιηθούν σε δραστηριότητα πυρηνικών εκρήξεων ή σε εκτός διασφαλίσεων δραστηριότητα του κύκλου πυρηνικού καυσίμου·
                                 
                              
                                    —
                                 
                                 
                                    δεν θα χρησιμοποιηθούν για οποιονδήποτε σκοπό συνδεόμενο με χημικά ή βιολογικά ή πυρηνικά όπλα ή πυραύλους ικανούς να μεταφέρουν τέτοιου είδους όπλα·
                                 
                              
                                    —
                                 
                                 
                                    θα χρησιμοποιηθούν αποκλειστικά για μη στρατιωτικές τελικές χρήσεις·
                                 
                              
                                    —
                                 
                                 
                                    θα παραδοθούν σε τρίτο πρόσωπο/εταιρία μόνο με την προϋπόθεση ότι το εν λόγω τρίτο πρόσωπο/εταιρία αποδέχεται τις υποχρεώσεις της ανωτέρω δήλωσης ως δεσμευτικές και με την προϋπόθεση ότι το εν λόγω τρίτο πρόσωπο/εταιρία είναι εγνωσμένης αξιοπιστίας και υπευθυνότητας στην τήρηση υποχρεώσεων αυτού του είδους.
                                 
                              
                  
                        ΥΠΟΓΡΑΦΗ
                     
                     
                         
                     
                  
                        …
                        Τόπος, ημερομηνία
                     
                     
                        …
                        Πρωτότυπο της υπογραφής του τελικού χρήστη/παραλήπτη
                     
                  
                        …
                        Σφραγίδα της εταιρίας/Επίσημη σφραγίδα
                     
                     
                        …
                        Όνομα και ιδιότητα του υπογράφοντος με κεφαλαία
                     
                  Κατά περίπτωση:
            Σφραγίδα του Εμπορικού Επιμελητηρίου
            (ή άλλης νομιμοποιητικής αρχής)
         »